Suvestinė redakcija nuo 2018-08-01 iki 2021-12-16

Nutarimas paskelbtas: Žin. 2009, Nr. 137-5998, i. k. 1091100NUTA00001480

Lietuvos Respublikos Vyriausybė

NUTARIMAS

DĖL viešojo ir privaTAUS sektorių partnerystės

2009 m. lapkričio 11 d. Nr. 1480

Vilnius

Vadovaudamasi Lietuvos Respublikos investicijų įstatymo 13 straipsnio 1 dalies 10 punktu ir 152 straipsnio 8 dalimi, Lietuvos Respublikos koncesijų įstatymo 14 straipsnio 11 dalimi ir 65 straipsnio 4 dalimi Lietuvos Respublikos Vyriausybės įstatymo 22 straipsnio 15 punktu ir 27 straipsnio 1, 4 ir 5 dalimis, Lietuvos Respublikos Vyriausybė n u t a r i a:

Preambulės pakeitimai:

Nr. 767, 2015-07-29, paskelbta TAR 2015-08-04, i. k. 2015-11950

Nr. 730, 2018-07-25, paskelbta TAR 2018-07-31, i. k. 2018-12660

1. Patvirtinti Viešojo ir privataus sektorių partnerystės projektų rengimo ir įgyvendinimo taisykles (pridedama).

2. Sudaryti Viešojo ir privataus sektorių partnerystės projektų komisiją (toliau – Komisija):

Vyriausybės kancleris (Komisijos pirmininkas);

finansų viceministras (Komisijos pirmininko pavaduotojas);

Ministro Pirmininko patarėjas;

Lietuvos Respublikos Vyriausybės kanceliarijos atstovas;

Finansų ministerijos atstovas;

Susisiekimo ministerijos atstovas;

Ūkio ministerijos atstovas;

Viešųjų pirkimų tarnybos atstovas;

Lietuvos statistikos departamento atstovas;

viešosios įstaigos Centrinės projektų valdymo agentūros atstovas;

viešosios įstaigos „Investuok Lietuvoje“ atstovas.

Punkto pakeitimai:

Nr. 178, 2014-02-26, paskelbta TAR 2014-02-27, i. k. 2014-02155

Nr. 1363, 2014-12-03, paskelbta TAR 2014-12-08, i. k. 2014-19146

Nr. 730, 2018-07-25, paskelbta TAR 2018-07-31, i. k. 2018-12660

3. Nustatyti, kad Komisija:

3.1. teikia Lietuvos Respublikos Vyriausybei siūlymus dėl viešojo ir privataus sektorių partnerystės taikymo tikslingumo, įgyvendinant centrinės valdžios investicijų projektus;

3.2. svarsto Finansų ministerijos Lietuvos Respublikos Vyriausybei pateiktą sudarytų viešojo ir privataus sektorių partnerystės sutarčių ir jų vykdymo metinę ataskaitą ir prireikus teikia Lietuvos Respublikos Vyriausybei siūlymus dėl viešojo ir privataus sektorių partnerystės projektų įgyvendinimo;

3.3. prireikus teikia centrinės valdžios viešojo ir privataus sektorių partnerystės projektus įgyvendinančioms institucijoms siūlymus dėl viešojo ir privataus sektorių partnerystės projektų įgyvendinimo.

Punkto pakeitimai:

Nr. 1363, 2014-12-03, paskelbta TAR 2014-12-08, i. k. 2014-19146

4. Pavesti Komisijai patvirtinti savo darbo reglamentą.

5. Pavesti Ministrui Pirmininkui patvirtinti personalinę Komisijos sudėtį.

6. Pavesti Finansų ministerijai:

6.1. Neteko galios nuo 2015-01-01

Punkto naikinimas:

Nr. 1363, 2014-12-03, paskelbta TAR 2014-12-08, i. k. 2014-19146

6.2. techniškai aptarnauti Komisiją.

7. Pavesti Finansų ministerijai, Susisiekimo ministerijai, Ūkio ministerijai, Viešųjų pirkimų tarnybai, Lietuvos statistikos departamentui, viešajai įstaigai Centrinei projektų valdymo agentūrai, viešajai įstaigai „Investuok Lietuvoje“ skirti į Komisiją savo atstovus ir apie tai pranešti Lietuvos Respublikos Vyriausybės kanceliarijai.

Punkto pakeitimai:

Nr. 178, 2014-02-26, paskelbta TAR 2014-02-27, i. k. 2014-02155

Nr. 1363, 2014-12-03, paskelbta TAR 2014-12-08, i. k. 2014-19146

Nr. 730, 2018-07-25, paskelbta TAR 2018-07-31, i. k. 2018-12660

8. Siūlyti viešojo ir privataus sektorių partnerystės projektus įgyvendinančioms institucijoms dėl metodinės ir konsultacinės pagalbos rengiant ir įgyvendinant viešojo ir privataus sektorių partnerystės projektus kreiptis į viešąją įstaigą Centrinę projektų valdymo agentūrą.

9. Šis nutarimas ir juo patvirtintos Viešojo ir privataus sektorių partnerystės projektų rengimo ir įgyvendinimo taisyklės netaikomi Lietuvos Respublikos atominės elektrinės įstatyme numatyto strateginio investuotojo parinkimui Lietuvos Respublikos koncesijų įstatymo nustatyta tvarka ir koncesijos suteikimui Lietuvos Respublikos atominės elektrinės įstatyme nustatytai projekto įgyvendinimo bendrovei.

Papildyta punktu:

Nr. 1535, 2009-11-23, Žin., 2009, Nr. 141-6227 (2009-11-28), i. k. 1091100NUTA00001535

91. Šis nutarimas ir juo patvirtintos Viešojo ir privataus sektorių partnerystės projektų rengimo ir įgyvendinimo taisyklės netaikomos energijos taupymo paslaugų teikėjo modelio pagrindu įgyvendinamiems projektams, kaip jie apibrėžti Viešųjų pastatų energinio efektyvumo didinimo programoje, patvirtintoje Lietuvos Respublikos Vyriausybės 2014 m. lapkričio 26 d. nutarimu Nr. 1328 „Dėl Viešųjų pastatų energinio efektyvumo didinimo programos patvirtinimo“.

Papildyta punktu:

Nr. 1210, 2015-11-18, paskelbta TAR 2015-11-27, i. k. 2015-18852

10. Šis nutarimas įsigalioja 2010 m. sausio 1 dieną.

Punkto numeracijos pakeitimas:

Nr. 1535, 2009-11-23, Žin., 2009, Nr. 141-6227 (2009-11-28), i. k. 1091100NUTA00001535

MINISTRAS PIRMININKAS	ANDRIUS KUBILIUS

FINANSŲ MINISTRĖ	INGRIDA ŠIMONYTĖ

PATVIRTINTA
Lietuvos Respublikos Vyriausybės
2009 m. lapkričio 11 d. nutarimu Nr. 1480
(Lietuvos Respublikos Vyriausybės
2014 m. gruodžio 3 d. nutarimo Nr. 1363
redakcija)

VIEŠOJO IR PRIVATAUS SEKTORIŲ PARTNERYSTĖS PROJEKTŲ

RENGIMO IR ĮGYVENDINIMO TAISYKLĖS

I SKYRIUS

BENDROSIOS NUOSTATOS

1. Viešojo ir privataus sektorių partnerystės projektų rengimo ir įgyvendinimo taisyklės (toliau – Taisyklės) reglamentuoja viešojo ir privataus sektorių partnerystės (toliau – partnerystė) projektų: valdžios ir privataus subjektų partnerystės projektų bei koncesijos projektų (toliau – partnerystės projektai) – rengimą, teikimą, vertinimą, sprendimų dėl partnerystės projektų įgyvendinimo priėmimą, įgyvendinimą, partnerystės procese dalyvaujančių institucijų teises, pareigas ir atsakomybę.

Punkto pakeitimai:

Nr. 730, 2018-07-25, paskelbta TAR 2018-07-31, i. k. 2018-12660

2. Taisyklėmis vadovaujasi viešojo sektoriaus subjektai, turintys teisę sudaryti partnerystės sutartis: valdžios ir privataus subjektų partnerystės sutartis ir koncesijų sutartis, ir privatūs subjektai.

Punkto pakeitimai:

Nr. 767, 2015-07-29, paskelbta TAR 2015-08-04, i. k. 2015-11950

3. Partnerystės projektas, įgyvendinamas kaip informacinės visuomenės plėtros investicijų projektas, iki jo pateikimo viešajai įstaigai Centrinei projektų valdymo agentūrai (toliau – CPVA), kaip nurodyta Taisyklių 8 ir 27 punktuose, turi būti suderintas su Informacinės visuomenės plėtros komitetu prie Susisiekimo ministerijos.

Punkto pakeitimai:

Nr. 730, 2018-07-25, paskelbta TAR 2018-07-31, i. k. 2018-12660

4. Partnerystės projekto įgyvendinimas turi būti numatytas galiojančiuose strateginiuose veiklos planuose ir (arba) tarpinstituciniuose veiklos planuose, ir (arba) savivaldybių vidutinės arba trumpos trukmės strateginio planavimo dokumentuose.

41. Privatūs subjektai turi teisę inicijuoti (pasisiūlyti įgyvendinti) (toliau – inicijuoti) naujus ar pagal Taisyklių 4 punkte nustatytus reikalavimus numatomus įgyvendinti partnerystės projektus, kuriems neparengtas investicijų projektas, pateikdami partnerystės projekto inicijavimo pasiūlymą kompetentingai (atliekančiai teisės aktuose pavestas funkcijas) valstybės arba savivaldybės institucijai.

Papildyta punktu:

Nr. 767, 2015-07-29, paskelbta TAR 2015-08-04, i. k. 2015-11950

5. Partnerystės projekto rengimui ir įgyvendinimui koordinuoti projektą įgyvendinanti institucija turi paskirti arba priimti, arba viešo konkurso būdu atrinkti atsakingą asmenį (projekto vadovą) ir, jeigu reikia, asmenų grupę (projekto valdymo grupę), atskaitingą projekto vadovui, kurie, be kitų priskirtų partnerystės projekto rengimo ir įgyvendinimo funkcijų, dalyvauja komisijų ir (ar) darbo grupių, sudarytų dėl partnerystės projekto įgyvendinimo (pavyzdžiui, reikalingų dokumentų parengimo, viešųjų pirkimų organizavimo), veikloje.

6. Taisyklėse vartojamos sąvokos:

6.1. Partnerystės projekto inicijavimo pasiūlymas – privataus subjekto pildomas CPVA patvirtintos formos dokumentas, kuriame pateikiama informacija apie inicijuojamą partnerystės projektą.

Punkto pakeitimai:

Nr. 730, 2018-07-25, paskelbta TAR 2018-07-31, i. k. 2018-12660

6.2. Partnerystės klausimynas – partnerystės projektą įgyvendinančios institucijos pildomas CPVA patvirtintos formos dokumentas, kuriame pateikiami klausimai dėl partnerystės taikymo ypatumų ir partnerystės teikiamos naudos.

6.3. Partnerystės projektą įgyvendinanti institucija – valdžios subjektas, kai dėl partnerystės projekto įgyvendinimo planuojama sudaryti valdžios ir privataus subjektų partnerystės sutartį ar kai ji yra sudaryta, arba suteikiančioji institucija, kai dėl partnerystės projekto įgyvendinimo planuojama sudaryti koncesijos sutartį ar kai ji yra sudaryta.

6.4. Partnerystės projektų rengimo ir įgyvendinimo metodiniai dokumentai (toliau – metodiniai dokumentai) – CPVA patvirtintos investicijų ir partnerystės projektų rengimo ir įgyvendinimo rekomendacijos.

Punkto pakeitimai:

Nr. 730, 2018-07-25, paskelbta TAR 2018-07-31, i. k. 2018-12660

6.5. Kitos Taisyklėse vartojamos sąvokos suprantamos taip, kaip apibrėžtos Lietuvos Respublikos investicijų įstatyme (toliau – Investicijų įstatymas), Lietuvos Respublikos koncesijų įstatyme (toliau – Koncesijų įstatymas), Lietuvos Respublikos valstybės skolos įstatyme, Lietuvos Respublikos viešųjų pirkimų įstatyme (toliau – Viešųjų pirkimų įstatymas) ir Lietuvos Respublikos viešojo sektoriaus atskaitomybės įstatyme.

Punkto pakeitimai:

Nr. 767, 2015-07-29, paskelbta TAR 2015-08-04, i. k. 2015-11950

7. Neteko galios nuo 2015-08-05

Punkto naikinimas:

Nr. 767, 2015-07-29, paskelbta TAR 2015-08-04, i. k. 2015-11950

II SKYRIUS

CENTRINĖS VALDŽIOS PARTNERYSTĖS PROJEKTŲ RENGIMAS, TEIKIMAS, VERTINIMAS IR SPRENDIMŲ DĖL PROJEKTO ĮGYVENDINIMO PRIĖMIMAS

8. Centrinės valdžios partnerystės projektą įgyvendinanti institucija, vadovaudamasi metodiniais dokumentais, parengia investicijų projektą ir užpildo partnerystės klausimyną. Tokiu atveju, kai nėra numatomos investicijos, investicijų projektas nėra rengiamas, o centrinės valdžios partnerystės projektą įgyvendinanti institucija, vadovaudamasi metodiniais dokumentais, pildo tik partnerystės klausimyną. Centrinės valdžios partnerystės projektą įgyvendinanti institucija, suderinusi investicijų projektą ir (arba) partnerystės klausimyną su savininko teises ir pareigas įgyvendinančia institucija, išskyrus atvejus, kai savininko teises ir pareigas įgyvendina Lietuvos Respublikos Seimas arba Lietuvos Respublikos Vyriausybė, teikia juos CPVA. Jeigu investicijų projektas ir (arba) partnerystės klausimynas parengti nesilaikant metodinių dokumentų, CPVA juos per 10 dienų nuo jų gavimo dienos grąžina tikslinti.

Punkto pakeitimai:

Nr. 730, 2018-07-25, paskelbta TAR 2018-07-31, i. k. 2018-12660

9. Neteko galios nuo 2018-08-01

Punkto naikinimas:

Nr. 730, 2018-07-25, paskelbta TAR 2018-07-31, i. k. 2018-12660

10. Neteko galios nuo 2018-08-01

Punkto naikinimas:

Nr. 730, 2018-07-25, paskelbta TAR 2018-07-31, i. k. 2018-12660

11. CPVA per 30 dienų nuo tinkamai parengto investicijų projekto ir (arba) partnerystės klausimyno gavimo dienos įvertina partnerystės projekto socialinę ekonominę naudą ir galimybę projektą įgyvendinti partnerystės būdu ir teikia centrinės valdžios partnerystės projektą įgyvendinančiai institucijai išvadą dėl partnerystės projekto socialinės ekonominės naudos (toliau – CPVA išvada).

Punkto pakeitimai:

Nr. 730, 2018-07-25, paskelbta TAR 2018-07-31, i. k. 2018-12660

12. Centrinės valdžios partnerystės projektą įgyvendinanti institucija per 10 dienų nuo CPVA išvados gavimo teikia gautą CPVA išvadą ir partnerystės klausimyną per Lietuvos Respublikos finansų ministeriją Viešojo ir privataus sektorių partnerystės projektų komisijai (toliau – Komisija).

Punkto pakeitimai:

Nr. 730, 2018-07-25, paskelbta TAR 2018-07-31, i. k. 2018-12660

13. Neteko galios nuo 2018-08-01

Punkto naikinimas:

Nr. 730, 2018-07-25, paskelbta TAR 2018-07-31, i. k. 2018-12660

14. Finansų ministerija, gavusi CPVA išvadą ir partnerystės klausimyną, parengia ir kartu su gautais dokumentais ne vėliau kaip likus 5 darbo dienoms iki Komisijos posėdžio Komisijos darbo reglamente nustatyta tvarka teikia Komisijai išvadą apie centrinės valdžios partnerystės projektą įgyvendinančios institucijos finansines galimybes prisiimti įsipareigojimus pagal partnerystės projektą ir organizuoja Komisijos posėdį.

Punkto pakeitimai:

Nr. 730, 2018-07-25, paskelbta TAR 2018-07-31, i. k. 2018-12660

15. Komisija nagrinėja CPVA išvadą, partnerystės klausimyną ir Taisyklių 14 punkte nurodytą Finansų ministerijos išvadą ir savo darbo reglamente nustatyta tvarka teikia Lietuvos Respublikos Vyriausybei siūlymą dėl partnerystės projekto įgyvendinimo tikslingumo. Komisijos siūlymas įrašomas Komisijos posėdžio protokole. Šio protokolo išrašą Finansų ministerija per 5 darbo dienas nuo Komisijos posėdžio išsiunčia centrinės valdžios partnerystės projektą įgyvendinančiai institucijai.

Punkto pakeitimai:

Nr. 730, 2018-07-25, paskelbta TAR 2018-07-31, i. k. 2018-12660

16. Centrinės valdžios partnerystės projektą įgyvendinanti institucija arba atitinkamos valdymo srities ministerija, jeigu centrinės valdžios partnerystės projektą įgyvendinanti institucija Lietuvos Respublikos Vyriausybės įstatymo nustatyta tvarka neturi teisės teikti Lietuvos Respublikos Vyriausybės nutarimų projektų, per 30 dienų nuo Komisijos siūlymo gavimo parengia Lietuvos Respublikos Vyriausybės sprendimo dėl partnerystės projekto įgyvendinimo tikslingumo projektą ir kartu su partnerystės klausimynu, CPVA išvada, Taisyklių 14 punkte nurodyta Finansų ministerijos išvada ir Komisijos protokolo išrašu teikia jį Lietuvos Respublikos Vyriausybei.

Punkto pakeitimai:

Nr. 730, 2018-07-25, paskelbta TAR 2018-07-31, i. k. 2018-12660

17. Komisijai pateikus siūlymą nepritarti centrinės valdžios partnerystės projekto įgyvendinimo tikslingumui, toks partnerystės projektas nėra įgyvendinamas.

Punkto pakeitimai:

Nr. 730, 2018-07-25, paskelbta TAR 2018-07-31, i. k. 2018-12660

18. Sprendimą dėl partnerystės projekto įgyvendinimo tikslingumo priima Lietuvos Respublikos Vyriausybė, išskyrus Taisyklių 17 punkte nurodytą atvejį.

Punkto pakeitimai:

Nr. 730, 2018-07-25, paskelbta TAR 2018-07-31, i. k. 2018-12660

19. Sprendimą dėl partnerystės, pagal kurią valstybės turtiniai įsipareigojimai yra didesni negu Investicijų įstatyme arba Koncesijų įstatyme nustatyta suma, įgyvendinimo priima Lietuvos Respublikos Seimas Lietuvos Respublikos Vyriausybės siūlymu. Lietuvos Respublikos Vyriausybės siūlyme, kuris rengiamas vadovaujantis Taisyklių 8–17 punktų nuostatomis, turi būti nurodyti šie duomenys: partnerystės projekto pavadinimas ir tikslas, partnerystės projektui taikomas partnerystės būdas ir valstybės galimi prisiimti didžiausi valstybės turtiniai įsipareigojimai, papildomai gali būti nurodytos kitos partnerystės projekto sąlygos.

Punkto pakeitimai:

Nr. 730, 2018-07-25, paskelbta TAR 2018-07-31, i. k. 2018-12660

20. Lietuvos Respublikos Vyriausybės sprendime dėl partnerystės projekto įgyvendinimo tikslingumo nurodoma:

Punkto pakeitimai:

Nr. 730, 2018-07-25, paskelbta TAR 2018-07-31, i. k. 2018-12660

20.1. partnerystės projektą įgyvendinanti institucija, įgaliojama pasirašyti partnerystės sutartį;

20.2. partnerystės projekto pavadinimas ir tikslas;

20.3. partnerystės projektui taikomas partnerystės būdas;

20.4. ilgiausias partnerystės sutarties laikotarpis;

20.5. privačiam subjektui perduodama veikla, kai partnerystės projektas įgyvendinamas taikant valdžios ir privataus subjektų partnerystę, arba veikla, kurią vykdyti bus suteiktas leidimas koncesininkui, kai partnerystės projektas įgyvendinamas suteikiant koncesiją;

20.6. planuojami didžiausi valstybės turtiniai įsipareigojimai, kurie apskaičiuojami realiąja verte įvertinant investicijų projekto rizikos vertę, išreikšti diskontuotąja verte;

Punkto pakeitimai:

Nr. 730, 2018-07-25, paskelbta TAR 2018-07-31, i. k. 2018-12660

20.7. jeigu reikia, duomenys apie privačiam subjektui perduodamą valdyti ir naudoti turtą, reikalingą partnerystės projektui įgyvendinti;

20.8. kitos svarbios partnerystės projekto sąlygos.

21. Lietuvos Respublikos Vyriausybei arba Lietuvos Respublikos Seimui priėmus atitinkamai Taisyklių 18 ir 19 punktuose nurodytus sprendimus, centrinės valdžios partnerystės projektą įgyvendinanti institucija ne vėliau kaip per 180 dienų nuo tokio sprendimo priėmimo pradeda vykdyti pirkimus, reikalingus partnerystės projektui įgyvendinti, – paslaugų ir darbų pirkimą, vykdomą vadovaujantis Viešųjų pirkimų įstatymu, kai partnerystės projektas įgyvendinamas taikant valdžios ir privataus subjektų partnerystę, arba koncesijos suteikimą, vykdomą vadovaujantis Koncesijų įstatymu, kai partnerystės projektas įgyvendinamas suteikiant koncesiją (toliau – pirkimai). Šiame Taisyklių punkte nustatytas pirkimų, reikalingų partnerystės projektui įgyvendinti, vykdymo terminas motyvuotu centrinės valdžios partnerystės projektą įgyvendinančios institucijos vadovo sprendimu gali būti pratęstas ne ilgesniam nei vienų metų laikotarpiui.

Punkto pakeitimai:

Nr. 730, 2018-07-25, paskelbta TAR 2018-07-31, i. k. 2018-12660

22. Centrinės valdžios partnerystės projektą įgyvendinanti institucija, vykdydama pirkimų procedūras, parengia pirkimų dokumentus ir teikia juos CPVA. CPVA, įvertinusi pirkimų dokumentų atitiktį metodiniams dokumentams, per 20 dienų nuo pirkimų dokumentų gavimo teikia centrinės valdžios partnerystės projektą įgyvendinančiai institucijai nuomonę dėl dokumentų atitikties metodiniams dokumentams (toliau – CPVA nuomonė).

Punkto pakeitimai:

Nr. 730, 2018-07-25, paskelbta TAR 2018-07-31, i. k. 2018-12660

221. Centrinės valdžios partnerystės projektą įgyvendinanti institucija, teikdama Viešųjų pirkimų tarnybai dokumentus dėl skelbimo apie pirkimą paskelbimo, turi pateikti ir CPVA nuomonę.

Papildyta punktu:

Nr. 730, 2018-07-25, paskelbta TAR 2018-07-31, i. k. 2018-12660

23. Centrinės valdžios partnerystės projektą įgyvendinanti institucija, vykdydama pirkimų procedūras, parengia partnerystės sutarties projektą ir teikia jį Finansų ministerijai:

23.1. jeigu pirkimai organizuojami atviro konkurso arba riboto konkurso būdu, partnerystės sutarties projektas teikiamas prieš skelbiant informaciją apie pirkimą;

23.2. jeigu pirkimai organizuojami konkurencinio dialogo būdu, partnerystės sutarties projektas teikiamas iki baigiant dialogą;

23.3. jeigu pirkimai organizuojami derybų būdu, partnerystės sutarties projektas teikiamas iki baigiant derybas;

23.4. jeigu vykdomas konkursas dėl koncesijos suteikimo arba koncesijų suteikimas be konkurso, partnerystės sutarties projektas teikiamas iki baigiant derybas su konkurso dalyviu.

24. Finansų ministerija per 30 dienų nuo partnerystės sutarties projekto gavimo, vadovaudamasi Europos Sąjungos statistikos tarnybos (Eurostato) sprendimais ir šios tarnybos rengiamo Valdžios sektoriaus deficito ir skolos vadovo, skelbiamo interneto svetainėje http://epp.eurostat.ec.europa.eu, nuostatomis, įvertina partnerystės sutarties projekte nurodytas finansines sąlygas fiskalinės drausmės reikalavimų požiūriu ir teikia centrinės valdžios partnerystės projektą įgyvendinančiai institucijai išvadą dėl partnerystės sutarties projekto finansinių sąlygų vertinimo fiskalinės drausmės reikalavimų požiūriu (toliau – Finansų ministerijos išvada).

Punkto pakeitimai:

Nr. 730, 2018-07-25, paskelbta TAR 2018-07-31, i. k. 2018-12660

25. Centrinės valdžios partnerystės projektą įgyvendinanti institucija, gavusi Taisyklių 24 punkte nurodytą Finansų ministerijos išvadą, toliau vykdo pirkimų procedūras ir tuo atveju, kai partnerystės sutarties projekte nurodytos finansinės sąlygos atitinka Lietuvos Respublikos Vyriausybės ar Lietuvos Respublikos Seimo atitinkamai Taisyklių 18 ir 19 punktuose nurodytuose sprendimuose nustatytas sąlygas, pasirašo partnerystės sutartį ir įgyvendina partnerystės projektą. Jeigu partnerystės sutarties projekte nurodytos finansinės sąlygos neatitinka Lietuvos Respublikos Vyriausybės ar Lietuvos Respublikos Seimo atitinkamai Taisyklių 18 ir 19 punktuose nurodytuose sprendimuose nustatytų sąlygų, centrinės valdžios partnerystės projektą įgyvendinanti institucija nutraukia pirkimus. Pirkimai nutraukiami Viešųjų pirkimų įstatymo arba Koncesijų įstatymo nustatyta tvarka.

Punkto pakeitimai:

Nr. 730, 2018-07-25, paskelbta TAR 2018-07-31, i. k. 2018-12660

26. Finansų ministerija, rengdama išvadą, turi teisę kviesti Lietuvos statistikos departamentą dalyvauti vertinant partnerystės sutarties projektą. Tokiu atveju Taisyklių 24 punkte nurodytas terminas parengti išvadą gali būti pratęsiamas iki 90 dienų, o motyvuotu Lietuvos statistikos departamento prašymu – ne ilgesniam nei 180 dienų laikotarpiui.

III SKYRIUS

VIETOS VALDŽIOS PARTNERYSTĖS PROJEKTŲ RENGIMAS, TEIKIMAS, VERTINIMAS IR SPRENDIMŲ DĖL PROJEKTO ĮGYVENDINIMO PRIĖMIMAS

27. Vietos valdžios partnerystės projektą įgyvendinanti institucija, vadovaudamasi metodiniais dokumentais, parengia investicijų projektą ir užpildo partnerystės klausimyną arba tik užpildo partnerystės klausimyną, kai nėra numatomos investicijos, ir šiuos dokumentus teikia CPVA, kad ši per 30 dienų nuo tinkamai parengto investicijų projekto ir (arba) partnerystės klausimyno gavimo dienos įvertintų partnerystės projekto socialinę ekonominę naudą ir galimybę projektą įgyvendinti partnerystės būdu ir pateiktų CPVA išvadą. CPVA išvada teikiama ir savivaldybės kontrolieriui.

Jeigu investicijų projektas ir (arba) partnerystės klausimynas parengti nesilaikant metodinių dokumentų, CPVA juos per 10 dienų nuo jų gavimo dienos grąžina tikslinti.

Punkto pakeitimai:

Nr. 730, 2018-07-25, paskelbta TAR 2018-07-31, i. k. 2018-12660

28. Vietos valdžios partnerystės projektą įgyvendinanti institucija, gavusi CPVA išvadą, per 30 dienų nuo CPVA išvados gavimo parengia sprendimo dėl partnerystės projekto įgyvendinimo tikslingumo projektą ir kartu su CPVA išvada bei partnerystės klausimynu teikia jį savivaldybės tarybai. Savivaldybės tarybai sprendimo dėl partnerystės projekto įgyvendinimo tikslingumo projektas gali būti teikiamas tik gavus savivaldybės kontrolieriaus išvadą dėl partnerystės projekto įgyvendinimo tikslingumo. Sprendimo dėl partnerystės projekto įgyvendinimo tikslingumo projekte pateikiami Taisyklių 20.1–20.8 papunkčiuose nurodyti duomenys.

Punkto pakeitimai:

Nr. 730, 2018-07-25, paskelbta TAR 2018-07-31, i. k. 2018-12660

29. Savivaldybės tarybai priėmus sprendimą dėl partnerystės projekto įgyvendinimo tikslingumo, vietos valdžios partnerystės projektą įgyvendinanti institucija ne vėliau kaip per 180 dienų nuo tokio sprendimo priėmimo pradeda vykdyti pirkimus, reikalingus partnerystės projektui įgyvendinti. Šiame Taisyklių punkte nustatytas pirkimų, reikalingų partnerystės projektui įgyvendinti, vykdymo terminas motyvuotu vietos valdžios partnerystės projektą įgyvendinančios institucijos vadovo sprendimu gali būti pratęstas ne ilgesniam nei vienų metų laikotarpiui. Vietos valdžios partnerystės projektą įgyvendinanti institucija, vykdydama pirkimų procedūras, parengia pirkimų dokumentus ir teikia juos CPVA, kad ši per 20 dienų pateiktų CPVA nuomonę.

Punkto pakeitimai:

Nr. 730, 2018-07-25, paskelbta TAR 2018-07-31, i. k. 2018-12660

30. Vietos valdžios partnerystės projektą įgyvendinanti institucija, teikdama dokumentus Viešųjų pirkimų tarnybai dėl skelbimo apie pirkimą paskelbimo, turi pateikti ir CPVA nuomonę.

Punkto pakeitimai:

Nr. 730, 2018-07-25, paskelbta TAR 2018-07-31, i. k. 2018-12660

301. Vietos valdžios partnerystės projektą įgyvendinanti institucija, vadovaudamasi Taisyklių 23 punktu, parengia partnerystės sutarties projektą. Rengdama koncesijos sutarties dėl šilumos ūkio ar jo dalies valdymo perdavimo projektą, vietos valdžios partnerystės projektą įgyvendinanti institucija, vadovaudamasi Lietuvos Respublikos šilumos ūkio įstatymo nuostatomis, turi atsižvelgti į energetikos ministro išvadas. Vietos valdžios partnerystės projektą įgyvendinanti institucija parengtą partnerystės sutarties projektą teikia Finansų ministerijai, kad ši per 30 dienų pateiktų Taisyklių 24 punkte nurodytą Finansų ministerijos išvadą.

Papildyta punktu:

Nr. 730, 2018-07-25, paskelbta TAR 2018-07-31, i. k. 2018-12660

31. Gavusi Taisyklių 24 punkte nurodytą Finansų ministerijos išvadą, vietos valdžios partnerystės projektą įgyvendinanti institucija, jeigu galutinės partnerystės sutarties projekto sąlygos nesiskiria nuo savivaldybės tarybos sprendime dėl partnerystės projekto įgyvendinimo tikslingumo nurodytų partnerystės projekto sąlygų, pasirašo partnerystės sutartį ir įgyvendina partnerystės projektą.

Punkto pakeitimai:

Nr. 730, 2018-07-25, paskelbta TAR 2018-07-31, i. k. 2018-12660

32. Jeigu galutinės partnerystės sutarties projekto sąlygos skiriasi nuo savivaldybės tarybos sprendime dėl partnerystės projekto įgyvendinimo tikslingumo nurodytų partnerystės projekto sąlygų, vietos valdžios partnerystės projektą įgyvendinanti institucija kartu su Taisyklių 24 punkte nurodyta Finansų ministerijos išvada teikia savivaldybės tarybai pasikeitusias galutines partnerystės sutarties projekto sąlygas. Savivaldybės tarybai pasikeitusios galutinės partnerystės sutarties projekto sąlygos teikiamos tik gavus savivaldybės kontrolieriaus išvadą dėl pritarimo galutinėms partnerystės sutarties sąlygoms.

Savivaldybės tarybai pritarus pateiktoms pasikeitusioms galutinėms partnerystės sutarties projekto sąlygoms, vietos valdžios partnerystės projektą įgyvendinanti institucija pasirašo partnerystės sutartį ir įgyvendina partnerystės projektą.

Punkto pakeitimai:

Nr. 730, 2018-07-25, paskelbta TAR 2018-07-31, i. k. 2018-12660

33. Savivaldybės tarybai nepritarus pasikeitusioms galutinėms partnerystės sutarties projekto sąlygoms, vietos valdžios partnerystės projektą įgyvendinanti institucija nutraukia pirkimus. Pirkimai nutraukiami Viešųjų pirkimų įstatymo arba Koncesijų įstatymo nustatyta tvarka.

Punkto pakeitimai:

Nr. 730, 2018-07-25, paskelbta TAR 2018-07-31, i. k. 2018-12660

34. Neteko galios nuo 2018-08-01

Punkto naikinimas:

Nr. 730, 2018-07-25, paskelbta TAR 2018-07-31, i. k. 2018-12660

IV SKYRIUS

PARTNERYSTĖS PROJEKTŲ ĮGYVENDINIMAS

35. Partnerystės projektas pradedamas įgyvendinti įsigaliojus partnerystės sutarčiai.

36. Ginčai dėl partnerystės sutarties vykdymo sprendžiami partnerystės sutartyje nustatyta tvarka.

37. Partnerystės projekto įgyvendinimo laikotarpiu iškilus poreikiui keisti ar nutraukti pasirašytą partnerystės sutartį, ši sutartis keičiama ar nutraukiama pagal partnerystės sutartyje nustatytas sąlygas. Jeigu keičiamos partnerystės sutarties nuostatos, reglamentuojančios finansines sąlygas, dėl tokių pakeitimų turi būti gauta Taisyklių 24 punkte nurodyta Finansų ministerijos išvada.

38.	Partnerystės projektą įgyvendinanti institucija iki kiekvienų metų sausio 31 dienos teikia Finansų ministerijai informaciją apie partnerystės sutarčių įgyvendinimą. Finansų ministerijai turi būti pateikta:

38.1. partnerystės sutarčių įgyvendinimo ataskaita, parengta pagal finansų ministro patvirtintą ataskaitos formą;

38.2. aiškinamasis raštas apie partnerystės sutarties įgyvendinimo eigą, parengtas pagal finansų ministro patvirtintus aiškinamojo rašto turinio reikalavimus.

39. Finansų ministerija Taisyklių 38 punkte nurodytų duomenų pagrindu rengia ir teikia Lietuvos Respublikos Vyriausybei metinę sudarytų partnerystės sutarčių ir jų įgyvendinimo ataskaitą pagal finansų ministro patvirtintą šios ataskaitos formą.

40. Metinė sudarytų partnerystės sutarčių ir jų įgyvendinimo ataskaita iki kiekvienų metų gegužės 1 dienos skelbiama Finansų ministerijos interneto svetainėje www.finmin.lt.

Skyriaus pakeitimai:

Nr. 730, 2018-07-25, paskelbta TAR 2018-07-31, i. k. 2018-12660

5 skyrius. Neteko galios nuo 2018-08-01

Skyriaus naikinimas:

Nr. 730, 2018-07-25, paskelbta TAR 2018-07-31, i. k. 2018-12660

––––––––––––––––––––

Priedo pakeitimai:

Nr. 1363, 2014-12-03, paskelbta TAR 2014-12-08, i. k. 2014-19146

Pakeitimai:

1.

Lietuvos Respublikos Vyriausybė, Nutarimas

Nr. 1535, 2009-11-23, Žin., 2009, Nr. 141-6227 (2009-11-28), i. k. 1091100NUTA00001535

Dėl įgaliojimų suteikimo ir Lietuvos Respublikos Vyriausybės 2009 m. lapkričio 11 d. nutarimo Nr. 1480 "Dėl viešojo ir privataus sektorių partnerystės" papildymo

2.

Lietuvos Respublikos Vyriausybė, Nutarimas

Nr. 1587, 2010-11-10, Žin., 2010, Nr. 133-6799 (2010-11-13), i. k. 1101100NUTA00001587

Dėl Lietuvos Respublikos Vyriausybės 2009 m. lapkričio 11 d. nutarimo Nr. 1480 "Dėl viešojo ir privataus sektorių partnerystės" pakeitimo

3.

Lietuvos Respublikos Vyriausybė, Nutarimas

Nr. 178, 2014-02-26, paskelbta TAR 2014-02-27, i. k. 2014-02155

Dėl Lietuvos Respublikos Vyriausybės 2009 m. lapkričio 11 d. nutarimo Nr. 1480 „Dėl viešojo ir privataus sektorių partnerystės“ pakeitimo

4.

Lietuvos Respublikos Vyriausybė, Nutarimas

Nr. 1363, 2014-12-03, paskelbta TAR 2014-12-08, i. k. 2014-19146

Dėl Lietuvos Respublikos Vyriausybės 2009 m. lapkričio 11 d. nutarimo Nr. 1480 „Dėl viešojo ir privataus sektorių partnerystės“ pakeitimo

5.

Lietuvos Respublikos Vyriausybė, Nutarimas

Nr. 767, 2015-07-29, paskelbta TAR 2015-08-04, i. k. 2015-11950

Dėl Lietuvos Respublikos Vyriausybės 2009 m. lapkričio 11 d. nutarimo Nr. 1480 „Dėl viešojo ir privataus sektorių partnerystės“ pakeitimo

6.

Lietuvos Respublikos Vyriausybė, Nutarimas

Nr. 1210, 2015-11-18, paskelbta TAR 2015-11-27, i. k. 2015-18852

Dėl Lietuvos Respublikos Vyriausybės 2009 m. lapkričio 11 d. nutarimo Nr. 1480 „Dėl viešojo ir privataus sektorių partnerystės“ pakeitimo

7.

Lietuvos Respublikos Vyriausybė, Nutarimas

Nr. 730, 2018-07-25, paskelbta TAR 2018-07-31, i. k. 2018-12660

Dėl Lietuvos Respublikos Vyriausybės 2009 m. lapkričio 11 d. nutarimo Nr. 1480 „Dėl viešojo ir privataus sektorių partnerystės“ pakeitimo